Баі за Амдурман (2023—2025)

**Баі за Амдурман** — эпізод канфлікту паміж прыхільнікамі суданскіх генералаў Абдэля аль-Бурхана і Махамеда Дагала, звязаны з барацьбой за Амдурман, горад-спадарожнік Хартума.

## 2023 год 
### Вясна 
У першы дзень бакі ўжывалі цяжкае ўзбраенне, а суданскія ВПС абстрэльвалі пазіцыі паўстанцаў. У розных раёнах жыхары чулі артылерыю.

17 красавіка над Амдурманам заўважаны знішчальнікі. Тут САП уварваліся ў раёны Бейт Аль-Маль і Шарыя аз-Заім аль-Азхары. Мяцежнікі адкрылі агонь з зенітных гармат па ваенным самалёце суданскай арміі, што выклікала паніку сярод мясцовых жыхароў.

Раніцай 20 красавіка, як паведамілі мяцежнікі, яны адбілі напад арміі на свае пазіцыі, збіўшы пры гэтым два верталёты. На наступны дзень адбыліся абстрэлы і перастрэлкі.

23-га чысла ў горадзе пад авіяналёт трапіла калона з французскімі грамадзянамі, якіх суправаджалі байцы САП. Паводле паўстанцаў, самалёт яны збілі, але замежнікі вымушаны былі бегчы да свайго пасольства. Пазней французскі бок заявіў, што падчас здарэння паранены 1 вайсковец.

25 красавіка, паводле паведамленняў мясцовых крыніц, у Амдурмане вёўся моцны артылерыйскі агонь.

10 мая жыхары заявілі, што ў грабніцу Махдзі трапілі снарады, а на лівійскім базары адбыліся масавыя рабаванні. 13 мая бакі абмяняліся абвінавачваннямі ў нападзе на царкву, у выніку якога пацярпелі пяць чалавек, уключаючы святара.

21 мая паведамлялася аб новых авіяўдарах у Амдурмане. 22 мая паведамлялася аб баях вакол ваеннага шпіталя Алія і на поўдзень ад горада, недалёка ад мяжы са штатам Белы Ніл, вакол невялікага аэрапорта. 24 мая байцы Дагала заявілі аб крушэнні самалёта праціўніка.

### Лета 
2 чэрвеня паведамлялася аб артылерыйскім абстрэле вакол офіса суданскага тэлебачання ў Амдурмане.

8 ліпеня ад 22 да 31 чалавек загінулі ў выніку авіяўдару УСС па раёне Дар-эс-Салам. 13 ліпеня загінулі яшчэ 34 грамадзянскія асобы. 15 ліпеня падчас удара дрона па бальніцы Алія загінулі пяцёра. Улады заявілі аб датычнасці прыхільнікаў Дагала.

24 ліпеня 15 чалавек загінулі ў выніку абстрэлаў УСС жылых кварталаў. 25 ліпеня падчас новых абстрэлаў загінулі прынамсі 18 мірных жыхароў.

4 жніўня пяць чалавек былі забітыя ўдарам ракеты паўстанцаў. 8 жніўня УСС абвясцілі, што яны правялі буйную аперацыю ў Амдурмане. Сутыкненні зафіксаваны ў раёне Аброф. Адбыліся бамбардзіроўкі, якія разбурылі большую частку Старога горада.

31 жніўня САП атакавалі лагер СпП УСС на паўночным захадзе Амдурмана.

### Восень 
4 верасня 25 чалавек загінулі ў баях у Амдурмане. 5 верасня ў выніку абстрэлу УСС загінулі 32 чалавекі. 12 верасня пад абстрэлам паўстанцаў загінулі 17 чалавек. 28 верасня САП абстралялі транспартную станцыю Альджарафа на поўначы горада, у выніку чаго 10 чалавек загінулі і 11 атрымалі раненні.

1 кастрычніка ў ходзе баёў загінула 9 чалавек.

5 кастрычніка пры абстрэлах раёна Карары 11 чалавек загінулі і 90 пацярпелі.

9 кастрычніка тры чалавекі загінулі ў выніку абстрэлу бальніцы Ан-Наў.

4 лістапада 15 чалавек загінулі пры абстрэлах САП рынка ў Карары.

11 лістапада быў разбураны мост Шамбат, які злучаў Хартум-Бахры і Амдурман. Бакі абвінавацілі ў здарэнні адзін аднаго.

12 лістапада 12 чалавек загінулі пры чарговых абстрэлах Карары.

### Зіма 
4 снежня чацвёра загінулі пры трапленні артылерыйскага снарада.

11 снежня пад абстрэламі на паўночным захадзе горада забіты 37 чалавек.

## 2024 год 
9 студзеня 2024 года войскі Дагала пачалі наступленне ў Амдурмане з мэтай аб’яднаць свае групоўкі ў раёнах Карары і Махандзісін. 14 студзеня прыхільнікі Бурхана аднавілі кантроль над раёнамі Аль-Умда і Аль-Абасія. 17 студзеня ўрадавыя вайскоўцы забілі лекара (мужчыну абвінавацілі ў тым, што ён быў афіцэрам разведкі САП). 28 студзеня байцы Дагала заявілі, што збілі беспілотнік іранскай вытворчасці Qods Mohajer-6.

16 лютага падраздзяленні войск Бурхана з поўначы Амдурмана злучыліся з абложанай штаб-кватэрай інжынернага корпуса УСС у раёне Аль-Таўра. На наступны дзень у горад прыбылі атрады групоўкі «Рух за справядлівасць і роўнасць».

25 лютага УСС заявілі, што атачылі паўстанцаў у штаб-кватэры суданскага тэлебачання. На наступны дзень армія Бурхана аднавіла кантроль над раёнам Аброф.

12 сакавіка УСС заявілі, што вярнулі кантроль над штаб-кватэрай Суданскай нацыянальнай радыёвяшчальнай карпарацыі ў Амдурмане. 14 сакавіка войскі Бурхана заявілі, што адбілі мост Вад аль-Башыр. Улады краіны таксама паведамілі аб затрыманні 14 паўднёвасуданцаў, абвінавачаных ва ўдзеле ў баявых дзеяннях на баку САП. 20 сакавіка ў выніку баёў пашкоджаны храм суфійскага лідара шэйха Хасана аль-Фаціха Карыбулы ў раёне Вад Нубаві. 27 сакавіка паўстанцы заявілі, што аднавілі кантроль над мостам Вад аль-Башыр. 18 мая адзінаццаць чалавек загінулі ў выніку абстрэлу мяцежнікамі горада.

6 чэрвеня па меншай меры 40 чалавек загінулі і 50 атрымалі раненні ў выніку абстрэлу з боку прыхільнікаў Дагала Амдурмана. 19 чэрвеня тры чалавекі загінулі ў выніку абстрэлу паўстанцамі бальніцы ў амдурманскім Карары. 30 чэрвеня УСС абвінавацілі праціўніка ў выбуху моста Халфая, які злучае Хартум-Бахры і Амдурман. 2 ліпеня армія Бурхана адбіла раён Дохі і яго наваколлі. 1 жніўня прыхільнікі ўрада адбілі ў праціўніка раён Хамад-аль-Ніл і наваколлі кальцавой развязкі Аль-Мансура. 30 жніўня сем чалавек загінулі ў выніку абстрэлу паўстанцамі Амдурмана.

21 верасня чатыры чалавекі загінулі пры абстрэле САП. 23 верасня пятнаццаць чалавек загінулі ў выніку абстрэлу рынку Сабрына байцамі Дагала. 11 кастрычніка 16 чалавек атрымалі раненні ў выніку абстрэлу САП Амдурмана. 23-га пад абстрэлам мяцежнікаў загінулі 4. 17 лістапада пяць чалавек загінулі ў выніку абстрэлу мячэці ў Амдурмане (меркавана сіламі Дагала).

7 снежня тры чалавекі загінулі пра абстрэле САП Карары. 10 снежня прынамсі 65 чалавек загінулі ў выніку абстрэлу баевікамі Карары.

## 2025 год 
4 студзеня яшчэ чатыры чалавекі загінулі ў выніку абстрэлу Амдурмана паўстанцамі. 7 студзеня УСС адбілі адміністрацыйны цэнтр Амбада, а таксама Аль-Шагла і заходнюю частку раёна Аль-Фітаіхаб у Амдурмане. Вайскоўцы заявілі аб вызваленні трох палонных афіцэраў у Аль-Фітаіхабе падчас спецаперацыі, у выніку якой загінула больш за 20 прыхільнікаў Дагала. 13 студзеня прынамсі 120 чалавек загінулі ў выніку абстрэлу паўстанцаў на захадзе Амдурмана. 18 студзеня прынамсі тры чалавекі загінулі ў выніку абстрэлу САП. 1 лютага па меншай меры 54 чалавекі загінулі, а 158 атрымалі раненні ў выніку атакі САП на рынак Сабрэйн. 

4 лютага па меншай меры шэсць чалавек загінулі ў выніку абстрэлу бальніцы Аль-Нао ў Амдурмане сіламі паўстанцаў. 19 лютага шэсць чалавек загінулі ў выніку абстрэлу з боку САП. 16 сакавіка чатыры чалавекі загінулі і 30 чалавек атрымалі раненні, у тым ліку 18 дзяцей, у выніку абстрэлу з боку САП у Карары, Амдурман. 23 сакавіка тры чалавекі загінулі ў выніку новага абстрэлу. 29 сакавіка ўрадавыя войскі адваявалі рынак Сук Лівія на захад ад Амдурмана. 

8 красавіка УСС адбілі ў САП лагеры Аль-Кусур і Аль-Конан, а таксама раёны Фаташа, Аль-Хілал Аль-Джадзіда і Іскан Аль-Сафва.

Катэгорыя:Канфлікты 2023 года
Амдурман